Aarhuus Stifts-Tidende, 1837-03-07
Sverrig. Stockholms Aftonblad indeholder en documenteret Fremstilling af følgende usædvanlige og høist oprørende Begivenhed: Vi meddele herved et Uddrag af Herredsfogdens Beretning til Kongens Befalingsmand i Store Kopparberg Lehn. Rygtet fortalte, at Oberstinde Hertzenhielm til Ramnäsholm, fød Hjort, og Arving til Ornas, den 11te Januar var død i en Alder af 70 Aar af Mangel paa Pleie. Herredsfoged Bergsten fandt sig herved foranlediget til at indhente følgende Oplysninger, som han tilbyder sig lovmæssigen at bevise, Oberstinde Herzenhielm, som leed af en mild Sindssvaghed, der aldrig yttrede, sig med nogen Slags Ondskab eller Heftighed, har i 32 Aar været holdt indespærret og unddraget al Omgang med andre Mennesker, end dem, der ydede hende en ikke engang til det Nødvendigste gaaende Pleie, hun har i al denne Tid været uden Lægehielp, og savnede ethvert Middel til mulig Gjenvindelse af sine Aandsevner. Det er ved hendes egen Mands, den endnu levende Oberst og Ridder Herzenhielms umenneskelige Haardhed, hun har lidt denne Behandling, Uagtet han selv er en velhavende Mand og har levet efter sin Stand og Formue, har han, ikke nøiet med at holde hende indespærret i næsten Halvdelen af hendes lange Levetid, ladet hende give den usleste og ringeste Næring og unddraget hende enhver anden Livs fornødenhed og Beqvemmelighed, saa at hun endog i flere Aar aldeles maatte savne Varme og Vinteren (først i de to sidste Aar kunde der lægges i Ovnen og indeværende strænge Vinter skeete det første Gang Nytaarsdag og siden ikke førend 8 Dage efter, da hun alt var dødsyg), ja at det Værelse, hun ikke maatte forlade, blev en utrolig Grad fyldt med Smuds og Ureenlighed, og Vinduer og Bohave forfaldt til den yderste Grad af Brøstfældighed. Selv paa hendes Dødsleie forundte han hende hverken Lægehielp eller nøiere Tilsyn af Tyende, eller nogen bedre og tjenligere Næring, og dette Leie bestod af sex skrøbelige Stole med omtrent ligesaa mange Stykker Brænde og et over disse lagt, af Ureenlighed overtrukket paltet Hynde til Hovedgierde, og hun eiede ikke andre Klæder end en næsten udslidt Kappe, som ogsaa var hendes næsten eneste Bedækning. Den 10de Januar og Aftenen fandt en Tjenestepige hende endnu i Live, men den næste Morgen død. Da var allerede en Deel af hendes Ansigt samt af hendes Hænder og Tæer afædte af saakaldte Skibsrotter, for hvis Tænder hun ogsaa i levende Live ikke uden meget Anstrængelse havde formaaet at frelse sig, og først tre Dage efter hendes Død, da de nysnævnte Dyr havde fortæret hele hendes Ansigt indtil Benene og Hovedskallen, tilligemed Øine, Øren, Fingre og Tæer m. m., blev hun baaren fra sit Dødsleie og bragt hen til sin Datter og sin Svigersøn, Major Starenflycht paa Ornäs, for at begraves. Paa Herredsfogdens Andragende har den kongl. Befalingsmand nu forordnet at Liget skal optages og underkastes en Læges Besigtigelse, hvornæst Sagen kan ventes undersøgt paa lovlig Maade. - Aftonbladet lover Efterretning om hvad der videre bliver oplyst om denne rædselfulde Sag. Hvis, tilføier det: "de opgivne Omstændigheder stadfæste sig, og hvis, hvad private Efterretninger sige, Oberstinde Herzenhielm Behandling har været Gjenstand for almindelig Omtale der paa Stedet i 10-12 Aar, saa haabe vi til Ære for vor Tid, at en streng Undersøgelse vil blive anstillet om Aarsagen til, at Jntet er blevet gjort af Præst eller Øvrighed, for at beskytte det ulykkelige Offer medens hun endnu var i Live.